laion/Wikipedia-Exotic huggingface dataset:
ক্বরক্বি'য়ান

ক্বরক্বি'য়ান (আরবি: قرقيعان; কখনও কখনও ক্বিরক্বউন (আরবি: قرقاعون) নামে উচ্চারণ করা হয়) হচ্ছে একটি অর্ধবর্ষীয় উদ্‌যাপন, যা মূলত পূর্ব আরব, ইরাক এবং ইরানের খুজেস্তান অঞ্চলে পালন করা হয়। এটি ইসলামিক শাবান মাসের ১৫তম রাতে এবং রমজানের ১৫তম রাতে পালন করা হয়। এইদিনে শিশুরা ঐতিহ্যবাহী পোশাক পরে এবং ঐতিহ্যবাহী গান গাইতে গাইতে প্রতিবেশীদের কাছে মিষ্টি এবং বাদাম নিতে যায়। ঐতিহ্যটি কয়েক শত বছর ধরে বিদ্যমান এবং গভীরভাবে উপসাগরীয় সংস্কৃতির সাথে জড়িত। যদিও ক্বরক্বিয়ানের উদ্‌যাপনের সাথে কিছু পশ্চিমা দেশে পালিত হ্যালোইনের মিল আছে, কিন্তু হ্যালোইনে সঙ্গে ভুত ও ভয়ের একটা ব্যাপার থাকলেও ক্বরকিয়ানের সাথে এমন কোন ব্যাপার নেই। কারক'আন শব্দের সঠিক উৎস অজানা। যদিও এই বিষয়ে বিভিন্ন তত্ত্ব বিদ্যমান; এই ধরনের একটি তত্ত্ব বলে যে, এই শব্দটি ক্বরক্ব'আহ থেকে প্রাপ্ত (আরবি: قرقعة ), যার অর্থ ক্লিক বা স্নিক, পরিবেশনের সময় মিষ্টি রাখা লোহারপাত্রগুলো পরস্পরের সাথে ধাক্কা খেলে যে শব্দ তৈরী হয়। অন্য একটি তত্ত্ব বলে যে এটি মদিনার বাচ্চাদের "কারারাত আল-আইন, ক্বারাত আল-আইন" (আরবি : قرة العين) গান থেকে উদ্ভূত হতে পারে, যা সময়ের সাথে সাথে কারক'আনে পরিবর্তিত হয়েছে। ছুটির দিনটি প্রতিটি অঞ্চলে বিভিন্ন নামে পরিচিত: ইরাকে মজিনা বা কারকিয়ায়ান, কাতার এবং বাহরাইনে গারানগাও বা গারানগাউ, সৌদি আরবে কারকি'আন বা কারিকান, কুয়েতে গার্গিয়ান বা গিরগিয়ান, ওমানে গারাগাশোচ, আত-তাবলাহ বা কার্নাকোষ এবং সংযুক্ত আরব আমিরাতের হাগ আল লেইলা। উভয় ক্বরক্বিয়ান রাতই সুন্নি ও শিয়া মুসলমান উভয়ের কাছে তাৎপর্যপূর্ণ। শিয়ারা বিশ্বাস করে যে ১৫ই শাবানের রাতে ক্বরক্বিয়ানে দ্বাদশ ইমাম মুহাম্মদ আল-মাহদীর জন্মদিন। ক্বরক্বিয়ান ১৫ই রমজান শিয়া ইসলামের দ্বিতীয় ইমাম হাসান ইবনে আলীর জন্মের সাথে মিলে যায়। এর ফলস্বরূপ, অনুষ্ঠানটি শিয়া মুসলিমদের বিশেষত বাহরাইনে আনন্দ এবং উৎসবের সাথে পালন করা হয়। এইদিন রাতের অনুষ্ঠানে বিভিন্ন ধর্মীয় আলোচনা করা হয়। পূর্ব আরবের বেশিরভাগ রাজধানী শহর (যেমন মানামা) আন্দোৎসবের মতো করে সাজানো হয়। বাচ্চারা বাড়ির সামনে ছোট ছোট দলে জড়ো হয়ে গান করে। গানের কথায় আল্লাহকে আহবান করা হয় পরিবারের সর্বকনিষ্ঠ সদস্যকে আশীর্বাদ করার জন্যে, তাকে সুস্থ রাখার জন্য যা মাকে খুশি রাখবে। তারা যত বেশি গান গায়, তত বেশি বাদাম এবং মিষ্টি উপহার পায়, যেগুলো তারা জমিয়ে রাখে। ক্বরক্বিয়ায় ঐতিহ্যটি প্রাপ্তবয়স্কদের এবং শিশুদের মধ্যে ভালবাসা, সুখ এবং স্নেহ ছড়িয়ে দেওয়ার মাধ্যম হিসেবে কাজ করে। আধুনিক যুগে, সুপারমার্কেট, কর্পোরেশন এবং মলগুলো এই উৎসবের সময় বাচ্চাদের আকর্ষণ করার জন্য সংবাদপত্র এবং টিভিতে বিজ্ঞাপনের মাধ্যমে, বিশেষ প্রচারণা প্রচার করার মাধ্যমে এবং কারকিয়ান অনুষ্ঠানের ব্যবস্থা করার মাধ্যমে প্রতিযোগিতায় লিপ্ত হয়। কখনও কখনও এই ছুটির দিনটি শুধুমাত্র রমজান মাসে পালন করা হয়। "القرقاعون من أهم الاحتفالات الرمضانية الشعبية في مملكة البحرين"। Bahrain News Agency (আরবি ভাষায়)। ২ আগস্ট ২০১২। সংগ্রহের তারিখ ৩ ফেব্রুয়ারি ২০১৩।  ""نسائية سار الرياضي" تقيم مهرجان القرقاعون الأول"। Al Wasat (আরবি ভাষায়)। ১৫ আগস্ট ২০০৮। সংগ্রহের তারিখ ৪ ফেব্রুয়ারি ২০১৩।  "القرقاعون: البحرين تحيي ليلة النصف من رمضان"। Al Wasat (আরবি ভাষায়)। ২০ নভেম্বর ২০০২। সংগ্রহের তারিখ ৩ ফেব্রুয়ারি ২০১৩।  ""البحرين سيتي سنتر" يحتفل بليلة القرقاعون مساء اليوم"। Al Ayam (আরবি ভাষায়)। ৩১ জুলাই ২০১২। সংগ্রহের তারিখ ৩ ফেব্রুয়ারি ২০১৩।
হাদিম সুলেইমান পাশা

হাদিম সুলেইমান পাশা (উসমানীয় তুর্কি: خادم سلیمان پاشا; তুর্কি: Hadım Süleyman Paşa; আনু. ১৪৬৭ – সেপ্টেম্বর ১৫৪৭) ছিলেন উসমানীয় সাম্রাজ্যের একজন রাজ্যপাল এবং সামরিক কমান্ডার। তিনি ১৫২৫-১৫৩৫ এবং ১৫৩৭- ১৫৩৮ সালে অটোমান মিশর এর গভর্নর এবং ১৫৪১ থেকে ১৫৪৪ সাল পর্যন্ত উসমানীয় সাম্রাজ্যের উজিরে আজম হিসাবে দায়িত্ব পালন করেছেন। সে ছিলে হাঙ্গেরিয়ান নপুংসক। তুর্কি ভাষায় তার উপাধি হাদিম মানে নপুংসক (খোজা)। অটোমান সুলতান সুলেমান দ্য ম্যাগনিফিসেন্ট সুলেইমান পাশাকে মিশরের গভর্নর হিসাবে আদেশ করেছিলেন ভারত মহাসাগরে নৌ অভিযান পরিচালনা করতে, যেখানে তিনি ১৫৩৮ সালে আদিন এবং দিউ দূর্গ (পর্তুগিজ ভারতের) দখলের নেতৃত্ব দিয়েছিলেন। সুলেইমান পাশা মিশরের গভর্নর হয়েও তাঁর দীর্ঘ-কালীন উত্তরসূরি, দাউদ পাশা (১৫৩৮-১৫৪৯) এর একজন উপকারী ব্যক্তি ছিলেন, রুস্তম পাশা যাকে তিনি তার প্রতিদ্বন্দ্বী এবং সহকর্মী সত্ত্বেও এই ভূমিকার জন্য বিজয়ী করেছিলেন। Turkish State Archives A military history of modern Egypt: from the Ottoman Conquest to the Ramadan War by Andrew James McGregor p.30 [১] Giancarlo Casale (২৬ জানুয়ারি ২০১০)। The Ottoman Age of Exploration। Oxford University Press। পৃষ্ঠা 87, 102। আইএসবিএন 978-0-19-979879-7।
শিশ্ন

শিশ্ন বা পুরুষাঙ্গ কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়। এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত। এর গোড়ার অংশ যৌনকেশ দিয়ে আচ্ছাদিত থাকে। এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়, এটি হাত দিয়েও খোলা যায়। উত্থিত অবস্থায় শিশ্ন ৩ থেকে ৭ ইঞ্চি হয়ে থাকে। যৌন মিলনের শেষে শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়। ২০১৫ সাল নাগাদ, ১৫,৫২১ জন পুরুষের একটি পদ্ধতিগত পর্যালোচনা এবং বিষয়টির বিষয়ে আজ অবধি করা সেরা গবেষণা, স্ব-পরিমাপ নয় পেশাদারদের দ্বারা পরিমাপ করা হয়েছিল, এই সিদ্ধান্তে পৌঁছেছে যে উত্থিত মানব লিঙ্গের গড় দৈর্ঘ্য ১৩.১২ সেমি (৫.১৭ ইঞ্চি) দীর্ঘ, লিঙ্গের গড় পরিধি ১১.৬৬ সেমি (৪.৫৯ ইঞ্চি)। কৃত্রিম শিশ্ন শুক্রাশয় কামোদ্দীপক অঙ্গপ্রত্যঙ্গ খোজাকরণ উদ্বিগ্নতা ফ্যালিক স্থাপত্য উইকিমিডিয়া কমন্সে মানব শিশ্ন দেখুন সংক্রান্ত মিডিয়া রয়েছে। উইকিমিডিয়া কমন্সে স্তন্যপায়ীদের শিশ্ন দেখুন সংক্রান্ত মিডিয়া রয়েছে। Janet Leonard; Alex Cordoba-Aguilar R (১৮ জুন ২০১০)। The Evolution of Primary Sexual Characters in Animals। Oxford University Press। আইএসবিএন 978-0-19-971703-3। ১১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Berezow, Alex B. (মার্চ ২, ২০১৫)। "Is Your Penis Normal? There's a Chart for That"। RealClearScience.com। RealClearScience। সংগ্রহের তারিখ এপ্রিল ১২, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Veale, D.; Miles, S.; Bramley, S.; Muir, G.; Hodsoll, J. (২০১৫)। "Am I normal? A systematic review and construction of nomograms for flaccid and erect penis length and circumference in up to 15 521 men"। BJU International। 115 (6): 978–986। এসটুসিআইডি 36836535। ডিওআই:10.1111/bju.13010। পিএমআইডি 25487360। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রবেশদ্বার:  যৌনতা
লুৎফি পাশা

লুৎফি পাশা (উসমানীয় তুর্কি: لطفى پاشا, Luṭfī Paşa; Modern Turkish: Lütfi Paşa, পরিপূর্ণ ভাবে দামাত চেলেবি লুৎফি পাশা; আনু. ১৪৮৮ – ২৭ মার্চ ১৫৬৪, দিদিমোতেইচো) ছিলেন একজন অটোমান রাজ্যপাল, জেনারেল, এবং উজিরে আজম, সুলতান প্রথম সুলাইমান এর অধিনে, ১৫৩৯ থেকে ১৫৪১ পর্যন্ত। লুৎফি একজন আলবেনিয়ান ছিলেন [2] ভ্লোরা থেকে দেবশিরমের যুবক হিসাবে, তিনি তাঁর খ্রিস্টান পিতা-মাতার কাছ থেকে চুরি হয়ে দ্বিতীয় বায়েজিদের হারেম-ই-হাসে রেখেছিলেন, যেখানে তিনি ইসলামে পুরোপুরি আত্মপ্রকাশ করেছিলেন। প্রাসাদের বাহিরে তাঁর প্রথম নিয়োগের কাজ কাস্তামুনির সানজাকবেই ছিল এবং পরবর্তীকালে তিনি করামানের বেলারবে হন। লুৎফি পাশা তাঁর আসফনেম পরিচয় করিয়ে দিয়ে তাঁর জীবনের এই বিবরণ দিয়েছিলেন। তবে, তিনি তার অ্যাপয়েন্টমেন্টের তারিখগুলি দেন না এবং প্রাসাদে প্রবেশের আগে তাঁর জীবনের সমস্ত বিবরণ বাদ দেন। তিনি সম্ভবত প্রথমে আইদিের পরে এবং পরে ইয়ানিয়া (ইওনিনা) এর সানজাকবেই হিসাবে কাজ করেছিলেন, যেহেতু ফারিদুন বে একটি লাটফি বে উল্লেখ করেছেন যিনি ১৫২২ সালে রোডস অবরোধে আইয়েনের সানজাকবি (ফেরিদুন বে, মানসেয়েত-আল-সেল্টিন, ইস্তানবুল) হিসাবে কাজ করেছিলেন। ১২৭৪ হি /১৮৫৭) এবং একজন লুউফি বে যিনি ১৫২৯ সালে ভিয়েনা অবরোধে ইয়ানার সানজাকবি (ইবিড। প্রথম, ৫৭৩) হিসাবে কাজ করেছিলেন। এই উল্লেখগুলি ভবিষ্যতের উজিরে আজম লুৎফি পাশার পক্ষেও হতে পারে, যেহেতু পরবর্তীকালে তিনি নিজেই বলেছিলেন যে এই দুটি অভিজানে অংশ নিয়েছেন (লুৎফি পাশা, দেভলেত-ই-আল-ই উসমান, এডি। আলী, ইস্তানবুল ১৩৪১ / ১৯২২–৩, ৩)। তাঁর বইতে তিনি এই প্রশ্নে চাপ দিয়েছিলেন যে অটোমান সুলতানরা যারা আরব ছিল না তারা খলিফার উপাধি গ্রহণ করতে পারে কি না। ৯৪১ / ১৫৩৪–৫ সালে তিনি তৃতীয় উজির হন। এই সময়ের মধ্যে, তিনি নিজের অ্যাকাউন্টে, পূর্ব আনাতোলিয়ায় সাফাভিদের বিরুদ্ধে এবং সিরিয়ান ও মিশরের মামেলুকদের বিরুদ্ধে প্রথম সেলিমের যুদ্ধে কাজ করেছিলেন। প্রথম সুলাইমানের অধীনে, তিনি ১৫২১ সালে বেলগ্রেড এবং ১৫২২ সালে রোডসের প্রচারে অংশ নিয়েছিলেন। আয়াস মেহমেদ পাশার মৃত্যুর পরে ১৫৩৯ সালে তিনি উসমানীয় সাম্রাজ্যের উজিরে আজম হয়েছিলেন (যিনি পারগালি ইব্রাহিম পাশার মৃত্যুদণ্ডের পরে তিন বছর তাঁর পদে ছিলেন)। ১৫১৪ সালে পাশা একজন ব্যভিচারীকে অত্যধিক কঠোর শাস্তির অভিযোগের পরে তিনি স্ত্রী সুলাইমানের বোন শাহ সুলতানকে মারধর করেন। রাজকন্যা তাকে সুলাইমানের অনুমতিক্রমে তালাক দেয় এবং সুলতান তাকে পদচ্যুত করেন, হাদিম সুলেইমান পাশাকে নতুন উজিরে আজম নিযুক্ত করেন। তিনি মূলত ধর্মীয় বিষয় নিয়ে ইতিহাসের উপরে ২১ টি রচনা লিখেছিলেন, এর মধ্যে ১৩ টি আরবিতে এবং ৮ টি তুর্কি ভাষায় রচিত। তাঁর দুটি রচনা হল আসফনাম, মন্ত্রীদের জন্য এক ধরনের আয়না এবং দেভলেত-ই-আল-ই উসমান, অটোমান ইতিহাস নিয়ে কাজ করেছিলেন এবং সুলতান দ্বিতীয় বায়েজিদ সহ প্রথম সেলিম এবং প্রথম সুলাইমান এর রাজত্বকালীন অভিজ্ঞতা অর্জন করেছিলেন। ডাবিংকৃত তুর্কি ধারাবাহিহ সুলতান সুলেমানে লুৎফি পাশা চরিত্র অভিনয় করেন, তুর্কি অভিনেতা Mehmet Özgür। İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish) Gawrych, G. (২০০৬)। The Crescent and the Eagle: Ottoman Rule, Islam and the Albanians, 1874–1913। I. B. Tauris। পৃষ্ঠা 58। আইএসবিএন 9781845112875। সংগ্রহের তারিখ ২০১৫-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) K. Dervishi "Kryeministrat dhe ministrat shqiptare ne 100 vjet" E. J. Brill's First Encyclopaedia of Islam, 1913–1936, M. Th. Houtsma, page 55
বেএরিনা

বেএরিনা (জার্মান উচ্চারণ: [ˈbaɪʔaˌʁeːnaː]) জার্মানির উত্তর রাইন-ওয়েস্টফালিয়ার লেভাকুজনে অবস্থিত একটি ফুটবল স্টেডিয়াম, যেটি ১৯৫৮ সাল থেকে বুন্দেসলিগার ক্লাব বায়ার ০৪ লেভারকুজেন নিজেদের হোম ম্যাচের জন্য ব্যবহার করে আসছে। বায়ার এজি ক্লাবটির প্রতিষ্ঠাতা এবং প্রাক্তন চেয়ারম্যানের নামে এই স্টেডিয়ামটি প্রথমে উলরিখ-হাবারলান্ড-স্টাডিওন নামে পরিচিত ছিল। শুরুর দিকে এই স্টেডিয়ামের ধারণক্ষমতা ছিল ২০,০০০। ১৯৮৬ সালে, এই স্টেডিয়ামের আধুনিকায়ন করার জন্য একটি পুনর্নির্মাণ কাজ শুরু হয়েছে; অতঃপর এক দশক যাবত এই স্টেডিয়ামের পুনর্নির্মাণের কাজ চলে। উক্ত পুনর্নির্মাণের কাজ ১৯৯৭ সালে সমাপ্ত হয়েছিল। এই পুনর্নির্মাণের মাধ্যমে এই স্টেডিয়ামটি একটি অতি-আধুনিক স্টেডিয়ামে পরিণত হয়েছে, যার ফলে এর ধারণক্ষমতা ২২,৫০০ হয়েছিল। অতঃপর ১৯৯৮ সালে, এই স্টেডিয়ামের নাম পরিবর্তন করে বেএরিনা রাখা হয়েছে। ১৯৯৯ সালে, এই স্টেডিয়ামের সাথে একটি হোটেল সংযুক্ত করা হয়েছে, উক্ত হোটেলের কিছু কক্ষের জানালা মাঠের দিকে মুখ করা ছিল। এই স্টেডিয়ামের সাথে একটি উচ্চ-শ্রেণির রেস্তোরাঁ রয়েছে (এটিও মাঠের দিকে মুখ করা), একই সাথে এই স্টেডিয়ামে কনফারেন্স ব্যবস্থা রয়েছে। "History of the stadium"। Bayer 04 Leverkusen। সংগ্রহের তারিখ ৯ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) BayArena ওয়েব্যাক মেশিনে আর্কাইভকৃত ১৯ জুলাই ২০১১ তারিখে, architect: Max Bogl Spektakel unterm Spanndach[অকার্যকর সংযোগ] উইকিমিডিয়া কমন্সে বেএরিনা সংক্রান্ত মিডিয়া রয়েছে। দাপ্তরিক ওয়েবসাইট (জার্মান) বেএরিনা (জার্মান) স্টেডিয়াম গাইড ২০০৮ সালে বেএরিনা সম্প্রসারণের ছবি
হাসসান আল-বলকিয়াহ মসজিদ, মেনতিরি

হাসসান আল-বলকিয়াহ মসজিদ (মালয়: মসজিদ হাসসান আল-বলকিয়াহ) হলো ব্রুনাইয়ের ব্রুনাই–মুয়ারা জেলার মেনতিরি নামক স্থানে অবস্থিত একটি মসজিদ। ২০১৭ সালের ২রা মে তারিখে এই মসজিদটির নির্মাণকাজ শুরু হয়েছিল, যার তিন দিন পরে ভিত্তিপ্রস্তর স্থাপন করা হয়েছিল। ব্রুনাইয়ের সুলতান হাসসান আল-বলকিয়াহর নির্দেশে এই মসজিদটি এর পূর্ববর্তী মাসের ৫ তারিখে আগুনে ধ্বংস হয়ে যাওয়া পূর্বে বিদ্যমান মসজিদ, কাম্পং মেনতিরি জাতীয় আবাসন প্রকল্প মসজিদটির পরিবর্তিতে নির্মান করা হয়েছিল। নির্মাণ কাজ মাত্র ৪৯ দিনের মধ্যে শেষ হয়েছিল। ২০১৭ সালের ২৩শে জুন তারিখে জুমার নামাজের পরে সুলতান মসজিদটির আনুষ্ঠানিকভাবে উদ্বোধন করেছিলেন। ব্রুনাইয়ের মসজিদের তালিকা "His Majesty performed First Fardhu Jumaat Prayer Hassanal Bolkiah Mosque | Brunei News Gazette"। www.bruneinewsgazette.com (ইংরেজি ভাষায়)। ২০১৮-০২-১৬ তারিখে মূল থেকে আর্কাইভ করা। সংগ্রহের তারিখ ২০১৮-০২-১৫।  Othman, Azlan (২০১৭-০৬-২৪)। "His Majesty joins Friday prayer at Kg Mentiri mosque – Borneo Bulletin Online"। Borneo Bulletin Online (ইংরেজি ভাষায়)। ২০১৮-০২-১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-১৫।  "Kg Mentiri Mosque Catches Fire | Brunei's No.1 News Website"। brudirect.com (ইংরেজি ভাষায়)। সংগ্রহের তারিখ ২০১৮-০২-১৫।
জামে' আসর হাসসানিল বলকিয়াহ মসজিদ

জামে' আসর হাসসানিল বলকিয়াহ মসজিদ (মালয়: Masjid Jame' Asr Hassanil Bolkiah বা মসজিদ জামে' আসর হাসসানিল বলকিয়াহ) হলো ব্রুনাইয়ের বন্দর সেরি বেগাওয়ানে অবস্থিত একটি মসজিদ। এটি সুলতান ওমর আলি সাইফুদ্দিন মসজিদের পর ব্রুনাইয়ের দ্বিতীয় জাতীয় মসজিদ। জামে' আসর হাসসানিল বলকিয়াহ মসজিদটি ব্রুনাইয়ের ২৯ তম এবং বর্তমান সুলতান হাসসান আল-বলকিয়াহর ওয়াকফে নির্মাণ করা হয়েছে। ১৯৮৮ সালে কিয়ারংয়ের ২০ একর জায়গায় এর নির্মাণকাজ শুরু হয়েছিল এবং ৬ বছর পর, ১৯৯৪ সালের ১৪ই জুলাই তারিখে সুলতান মাগরিব ও এশার নামাজ আদায় করে উদ্বোধন করেন। এই মসজিদে একসাথে ৫,০০০ জন মুসল্লি নামাজ আদায় করতে পারে, যার ফলস্বরূপ এটি দেশের বৃহত্তম মসজিদে পরিণত হয়েছে। এই মসজিদে ২৯টি সোনালি রঙের গম্বুজ এবং ৪টি মিনার রয়েছে, যাদের উচ্চতা ৫৮ মিটার (১৯০ ফুট) করে। ব্রুনাইয়ের মসজিদের তালিকা "SenaraiMasjid - Jame' 'Asr Hassanil Bolkiah"। www.kheu.gov.bn (ইংরেজি ভাষায়)। সংগ্রহের তারিখ ২০১৭-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Jame' Asr Hassanil Bolkiah Mosque - Royal Brunei Airlines" (ইংরেজি ভাষায়)। সংগ্রহের তারিখ ২০১৭-০৯-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আজিজুর রহমান (রাজশাহীর রাজনীতিবিদ)

আজিজুর রহমান (১৫ আগস্ট ১৯৪৮-১ মে ২০১৬) বাংলাদেশের রাজশাহী জেলার রাজনীতিবিদ ও রাজশাহী-৫ (পুঠিয়া-দুর্গাপুর) আসনের সংসদ সদস্য ছিলেন। আজিজুর রহমান ১৫ আগস্ট ১৯৪৮ সালে রাজশাহী জেলায় জন্মগ্রহণ করেন। আজিজুর রহমান রাজশাহী জেলা বিএনপির উপদেষ্টা ও জাতীয় নির্বাহী কমিটির সদস্য ছিলেন। তিনি রাজশাহী জেলা বিএনপির সাবেক সভাপতি। তিনি ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে রাজশাহী-৫ (পুঠিয়া-দুর্গাপুর) আসন থেকে সংসদ সদস্য নির্বাচিত হয়েছিলেন। আজিজুর রহমান ১ মে ২০১৬ রাজশাহী মেডিকেল কলেজ হাসপাতালে ফুসফুসের ক্যান্সারের চিকিৎসাধীন অবস্থায় মৃত্যুবরণ করেন। "আজিজুর রহমান, আসন নং: ৫৭, রাজশাহী-৬, দল: বিএনপি (ধানের শীষ)"। দৈনিক প্রথম আলো। সংগ্রহের তারিখ ২৭ এপ্রিল ২০২০।  "চারঘাট উপজেলার প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "৩১ নেতা হারিয়েছে বিএনপি"। জাগোনিউজ২৪.কম। ১৮ ডিসেম্বর ২০১৬। সংগ্রহের তারিখ ২৭ এপ্রিল ২০২০।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "রাজশাহীর বিএনপি নেতা সাবেক এমপি আজিজুর রহমানের ইন্তিকাল"। দৈনিক সংগ্রাম। ৫ মে ২০১৬। ৭ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২০।
প্রমোদ চন্দ্র দত্ত

প্রমোদ চন্দ্র দত্ত ছিলেন একজন বাঙালী শিক্ষাসংস্কারক। তিনি আসামের শিক্ষামন্ত্রী ছিলেন। তার পৈতৃক নিবাস হবিগঞ্জ জেলার চুনারুঘাট উপজেলার মিরাশী গ্রামে৷ প্রমোদ চন্দ্র বাংলাদেশের হবিগঞ্জে চুনারুঘাট থানার মিরাশি গ্রামে ১৮৬৯ সালের ৬ অক্টোবর জন্মগ্রহন করেন। তিনি স্থানীয় ইংরেজি স্কুল (বর্তমান পাইলট হাই স্কুল) থেকে ১৮৮৯ সালে এন্ট্রাস পরীক্ষায় অবতীর্ণ হন এবং আসাম প্রদেশের মধ্যে ১ম স্থান অধিকার করেন৷ কোলকাতা বিশ্ববিদ্যালয় থেকে ১৮৯৪ সালে বিএ এবং ১৮৯৭ সালে বিএল পাশ করে সিলেট বারে যোগদান করেন। প্রমোদ চন্দ্র দত্ত কেবল এমএলসি ছিলেন না, তিনি ছিলেন হবিগঞ্জ থেকে মন্ত্রীর দায়িত্ব করা প্রথম ব্যক্তি। ১৯১৫ সালে আসামের মন্ত্রী সৈয়দ আব্দুল মজিদ কাপ্তান আকস্মা মৃত্যুবরণ করলে করলে শূন্য পদে প্রমোদ চন্দ্র দত্ত স্থলাভিষিক্ত হোন। বৃটিশ সরকার থেকে তিনি রায়বাহাদুর ও সিআইএ খেতাব লাভ করেন৷ শিক্ষামন্ত্রী থাকাকালে তিনি সিলেটের মুকরারি চাঁদ ও বৃন্দাবন সরকারি কলেজের উন্নয়নের ভূমিকা রাখেন৷ বৃন্দাবন সরকারি কলেজ ও মদন মোহন কলেজের তিনি ছিলেন গর্ভনিং বডির প্রথম সভাপতি৷ তৎকালীন আসাম সরকারের এক্সিকিউটিভ সদস্য থাকাকালে প্রমোদ চন্দ্র দত্তের প্রচেষ্টায় সিলেটের সুরমা নদীর উপর ক্বীন ব্রীজ তৈরী করা হয়৷ "সিলেটে রবীন্দ্রনাথ"। prothomalo.com। ১ নভেম্বর ২০১৯। সংগ্রহের তারিখ এপ্রিল ২৭, ২০২০।  "এমসি কলেজ: বিস্মৃত কাপ্তান"। prothomalo.com। ৪ অক্টোবর ২০১৯। সংগ্রহের তারিখ এপ্রিল ২৭, ২০২০।  "ক্বীনব্রীজ"। সিলেট সিটি কর্পোরেশন। সিলেট সিটি কর্পোরেশন প্রশাসন। সংগ্রহের তারিখ ২৭ এপ্রিল ২০২০। [স্থায়ীভাবে অকার্যকর সংযোগ]
হেন্ডারসন ব্রায়ান

হেন্ডারসন রিকার্ডো হেন্ডি ব্রায়ান (ইংরেজি: Henderson Bryan; জন্ম: ১৭ মার্চ, ১৯৭০) সেন্ট লুসির স্যামন্ডস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন হেন্ডি ব্রায়ান নামে পরিচিত হেন্ডারসন ব্রায়ান। ১৯৯৪-৯৫ মৌসুম থেকে ২০০০-০১ মৌসুম পর্যন্ত হেন্ডারসন ব্রায়ানের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের আসরে বার্বাডোস ও গ্রিকুয়াল্যান্ড ওয়েস্টের পক্ষে খেলেছেন। ১৯৯৫ সালে ব্রিজটাউনে গায়ানার বিপক্ষে প্রথম-শ্রেণীর ক্রিকেটে অভিষেক ঘটে হেন্ডারসন ব্রায়ানের। সমগ্র খেলোয়াড়ী জীবনে পনেরোটি ওডিআইয়ে অংশগ্রহণ করেছেন হেন্ডারসন ব্রায়ান। ১১ এপ্রিল, ১৯৯৯ তারিখে কিংস্টনে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৮ সেপ্টেম্বর, ১৯৯৯ তারিখে টরন্টোয় পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি। কিংস্টনের আর্নোস ভেল গ্রাউন্ডে অনুষ্ঠিত অস্ট্রেলিয়ার বিপক্ষে অভিষেক ঘটা ওডিআইয়ে শূন্য রানে বিদেয় নিতে হয় তাকে। তাসত্ত্বেও, ঐ খেলায় ১০-১-২৪-৪ বোলিং পরিসংখ্যান গড়ে ম্যান অব দ্য ম্যাচের পুরস্কার লাভ করেছিলেন হেন্ডারসন ব্রায়ান। খেলায় তার দল ৪৪ রানে জয়লাভ করেছিল। এ পরিসংখ্যানটি পরবর্তীকালে তার সেরা ওডিআই বোলিং পরিসংখ্যান হিসেবে চিত্রিত হয়। ১৯৯৯ সালে ওয়েস্ট ইন্ডিজের পক্ষে ক্রিকেট বিশ্বকাপে অংশ নেন। "1998-1999 West Indies v Australia - 1st Match - Kingstown, St. Vincent"। HowStat। সংগ্রহের তারিখ ১৯ নভেম্বর ২০১৬।  রল্ফ গ্র্যান্ট রবার্ট হেন্ডারসন ১৯৯৯ ক্রিকেট বিশ্বকাপ দলসমূহ প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে হেন্ডারসন ব্রায়ান (ইংরেজি) ক্রিকেটআর্কাইভে হেন্ডারসন ব্রায়ান (সদস্যতা প্রয়োজনীয়) (ইংরেজি)
সঙ্ঘমিত্রা

সঙ্ঘমিত্তা বা সঙ্ঘমিত্রা (সংস্কৃত রূপ) ছিলেন সম্রাট অশোক ও তার বৌদ্ধ রাণী দেবীর কন্যা। যমজ ভাই মহিন্দের সাথে তিনি বৌদ্ধ সন্ন্যাসিনীদের একটি সঙ্ঘে প্রবেশ করেন। এই দুই ভাইবোন পরবর্তীতে শ্রীলঙ্কা যান বুদ্ধের বাণী প্রচারের জন্যে। অশোক শুরুতে তার কন্যাকে সাগরপাড়ি দিয়ে এমন একটি কাজের জন্যে পাঠাতে দ্বিধায় ভুগছিলেন, কিন্তু সঙ্ঘমিত্রার জোরাজুরিতে তিনি শেষে সম্মত হন। আরো কয়েকজন নারী ভিক্ষুর সাথে তিনি সন্ন্যাসিনী গোষ্ঠী গঠনের জন্য শ্রীলঙ্কায় যান, যখন শ্রীলঙ্কার কোন এক রাজনারী সন্ন্যাসিনীত্ব বরণের অনুরোধ পাঠান। অন্য সূত্র জানায়, নামটি হবে সংমিত্রা (অথবা সংহমিত্রা বা সঙ্গমিত্রা), এবং তিনি ছিলেন সম্রাট অশোকের কনিষ্ঠ সন্তান, জ্যেষ্ঠ ছিলেন রাজপুত্র মহিন্দ্র। কলিঙ্গের যুদ্ধের পর যখন অশোক বৌদ্ধ ধর্ম অবলম্বন করেন এবং বৌদ্ধ স্ত্রী গ্রহণ করেন (যিনি কন্যার একটি বৌদ্ধ নাম রাখেন), তিনি সন্তানদের দূরদেশে বৌদ্ধের বাণী প্রচারে পাঠিয়ে দেয়ার সিদ্ধান্ত নেন। অশোক সন্ন্যাসিনী শ্রী মহা বোধি Sanghamitta Theri, A liberated woman Arahat Theri Sanghamitta She is celebrated @ Fullmoon in December
চারুচন্দ্র ভট্টাচার্য

চারুচন্দ্র ভট্টাচার্য (ইংরেজি: Charu Chandra Bhattacharya) ( জন্ম: ২৯ জুন, ১৮৮৩ - মৃত্যু: ২৬ আগস্ট, ১৯৬১) বিশিষ্ট অধ্যাপক ও বাংলা ভাষায় বিজ্ঞান বিষয়ক প্রবন্ধের রচয়িতা। চারুচন্দ্র ভট্টাচার্য দক্ষিণ চব্বিশ পরগনা জেলার হরিনাভিতে জন্ম গ্রহণ করেন। পিতার নাম বসন্ত কুমার ভট্টাচার্য ও মাতার নাম মেনকা দেবী। অতিশয় মেধাবি ছিলেন তিনি। কলকাতার মেট্রোপলিটন ইনস্টিটিউশন থেকে প্রথম বিভাগে এন্ট্রান্স পরীক্ষায় উত্তীর্ণ হন ১৮৯৯ খ্রিস্টাব্দে। ১৯০১ খ্রিস্টাব্দে এফ. এ পরীক্ষায় দ্বাদশ স্থান অর্জন করেন। ১৯০৩ খ্রিস্টাব্দে কলকাতার প্রেসিডেন্সি কলেজে থেকে পদার্থবিদ্যায় স্নাতক হন এবং ১৯০৫ খ্রিস্টাব্দে কলকাতা বিশ্ববিদ্যালয় থেকে পদার্থবিদ্যায় এম.এ পাশ করেন। এম. এ পাশের পর পরই তিনি প্রেসিডেন্সি কলেজে অধ্যাপনা শুরু করেন এবং দীর্ঘ ৩৫ বৎসর তিনি সেখানে অধ্যাপনা করেছেন। আর এ প্রসঙ্গে তিনি বলতেন- "বাংলার পাঁচজন এফ.আর.এস - এর মধ্যে একজন আমার শিক্ষক, বাকি চারজন ছাত্র ।" শিক্ষক হচ্ছেন আচার্য জগদীশ চন্দ্র বসু এবং ছাত্ররা হচ্ছেন সত্যেন্দ্রনাথ বসু , মেঘনাদ সাহা, প্রশান্তচন্দ্র মহলানবীশ ও শিশির কুমার মিত্র। তার আর এক ছাত্র প্রতুল চন্দ্র গুপ্ত বলতেন - "কত কঠিন বিষয় তিনি অত্যন্ত সহজে ব্যাখ্যা করতে পারতেন"। চারুচন্দ্র ১৯৩৯ খ্রিস্টাব্দেই শান্তিনিকেতনে বিশ্বভারতীর গ্রন্থন বিভাগে যোগ দেন। দ্বিতীয় বিশ্বযুদ্ধের সেই সময়ে গ্রন্থন বিভাগের আর্থিক দূরাবস্থার মধ্যে বাংলার সাহিত্যক্ষেত্রে রবীন্দ্রনাথের বাংলা রচনাসমূহের সংগ্রহ গ্রন্থ - রবীন্দ্র-রচনাবলী র (প্রথম প্রকাশ-১৯৩৯) প্রকাশ করে অমর অবদান রেখে গেছেন। শিক্ষাবিস্তারের জন্য রবীন্দ্রনাথের পরিকল্পনায় তারই দক্ষতায় বিশ্বভারতী "বিশ্ববিদ্যাসংগ্রহ গ্রন্থমালা" ও লোকশিক্ষার বই প্রকাশের ব্যবস্থা করে। প্রসঙ্গত উল্লেখযোগ্য লোকশিক্ষার প্রথম পুস্তক "বিশ্ব-পরিচয়: রবীন্দ্রনাথ সত্যেন্দ্রনাথ বসুকেই উৎসর্গ করেন। রবীন্দ্রনাথের প্রয়াণের দুবছর পর চারুচন্দ্র বিশ্ববিদ্যাসংগ্রহের পুস্তক রচনা করতে থাকেন। সহজ সরল ও হৃদয়গ্রাহী বাংলা ভাষায় লেখা উল্লেখযোগ্য গ্রন্থগুলি হল - 'আচার্য জগদীশচন্দ্র বসু'(১৯৩৮) 'বৈজ্ঞানিক আবিষ্কার কাহিনী' (১৯৫৩) 'নব্যবিজ্ঞান' 'বাঙালির খাদ্য' 'বিশ্বের উপাদান'(১৯৪৩) 'তড়িতের অভ্যুত্থান' (১৯৪৯) 'ব্যাধির পরাজয়'(১৯৪৯) 'পদার্ধবিদ্যার নবযুগ'(১৯৫১) সত্যেন্দ্রনাথ বসু প্রতিষ্ঠিত বঙ্গীয় বিজ্ঞান পরিষদের পক্ষ থেকে তিনি বাংলা ভাষায় বিজ্ঞান প্রচার চেষ্টার সূচনা করেন 'বিজ্ঞান প্রবেশ' ও পদার্থবিদ্যা' গ্রন্থ রচনার মধ্য দিয়ে। নানা বিজ্ঞান বিষয়ক প্রবন্ধের মাধ্যমে তিনি জগদীশচন্দ্রের বৈজ্ঞানিক আবিষ্কারকে সাধারণের মধ্যে পরিচিত করান। তার রচিত 'কবিস্মরণে' একখানি রসমধুর স্মৃতিচারণ গ্রন্থ তিনি ছদ্মনামে রচনা করেন। কয়েক বছর তিনি সমবায় সমিতির 'ভাণ্ডার' পত্রিকা এবং আমৃত্যু 'বসুধারা' পত্রিকার সম্পাদনা করেছেন। বঙ্গীয় বিজ্ঞান পরিষদে প্রথম রাজশেখর বসু স্মৃতি বক্তৃতা "পরমাণু নিউক্লিয়াস "বাংলা ভাষায় বিজ্ঞান রচনার অন্যতম মূল্যবান সংযোজন (১৯৬২)। পশ্চিমবঙ্গ মধ্যশিক্ষা পর্ষদের ষষ্ঠ ও অষ্টম শ্রেণীর জন্য দুটি বিজ্ঞানের পাঠ্যপুস্তক ও রচনা করেন। বিজ্ঞানে ব্যবহারের জন্য বহু বাংলা প্রতিশব্দ নির্ধারণ করেছেন। এ বিষয়ে কলকাতা বিশ্ববিদ্যালয়ের নিযুক্ত কমিটিতে তিনি সচিব ছিলেন এবং সভাপতি ছিলেন রাজশেখর বসু। তিনি পরিমাপ ও বৈজ্ঞানিক প্রতিশব্দ চয়ন ও নির্ধারণে ভারত সরকারকেও সহায়তা করেন। চারুচন্দ্র ভট্টাচার্য ১৯৬১ খ্রিস্টাব্দে ২৬ শে আগস্ট প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ২১৮, আইএসবিএন ৯৭৮-৮১-৭৯৫৫-১৩৫-৬
হাসসান আল-বলকিয়াহ মসজিদ

হাসসান আল-বলকিয়াহ মসজিদ (মালয়: Masjid Hassanal Bolkiah বা মসজিদ হাসসান আল-বলকিয়াহ) হলো ব্রুনাইয়ের তুতংয়ে অবস্থিত একটি মসজিদ। এই মসজিদটি ১৯৬৬ সালে উদ্বোধন করা হয়েছিল; এখানে একসাথে ১,০০০ মুসল্লি নামাজ আদায় করতে পারেন। ১৯৬৫ সালের ১৭ এপ্রিল তারিখে এই মসজিদটির নির্মান কাজ শুরু হয়েছিল এবং পরের বছরের মাঝামাঝি সময়ে কাজ সমাপ্ত হয়েছিল। ব্রুনাইয়ের বর্তমান সুলতান হাসসান আল-বলকিয়াহ ১৯৬৬ সালের আগস্ট মাসে এটির উদ্বোধন করেন, তিনি উক্ত সময়ে ক্রাউন প্রিন্স ছিলেন। ২০১৬ সালের অক্টোবর মাসে, এই মসজিদটির অস্তিত্বের সুবর্ণজয়ন্তীর জন্য একটি অনুষ্ঠান করা হয়েছিল। ব্রুনাইয়ের মসজিদের তালিকা "SenaraiMasjid - Masjid Hassanal Bolkiah, Pekan Tutong"। www.kheu.gov.bn (মালয় ভাষায়)। সংগ্রহের তারিখ ২০১৮-০২-১৫।  Mat Sani, Khai Zem (২০১৬-১০-০৮)। "Hassanal Bolkiah Mosque celebrates its golden jubilee"। btarchive.org (ইংরেজি ভাষায়)। সংগ্রহের তারিখ ২০১৮-০২-১৫। [স্থায়ীভাবে অকার্যকর সংযোগ] "Hassanal Bolkiah Mosque Marks Golden Jubilee with 50-time Tedarus Al-Quran | Brunei's No.1 News Website"। www.brudirect.com (ইংরেজি ভাষায়)। সংগ্রহের তারিখ ২০১৮-০২-১৫।  Hassanal Bolkiah Mosque on the Ministry of Religious Affairs' website (মালয়)